Jæren består i hovedsak av en eneste stor morenerygg, der grunnfjellet bare bryter gjennom på få steder langs kysten. Strendene, med unntak for granittrabbene i sørøst, og noen skiferfjell i nord, består av enten finmalt sand, eller morenestein som istiden har lagt igjen, og der sanden etter hvert blir vasket vekk. Noen steder der havet står rett på, finnes store ansamlinger av runde steiner som dønningene har laget til rullestein.